Αυτοκράτορας Γκο-Νάρα

Ο Αυτοκράτορας Γκο-Νάρα (後奈良天皇, Go-Nara-tennō, 26 Ιανουαρίου 1495 – 27 Σεπτεμβρίου 1557)  ήταν ο 105ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής. Βασίλευσε από τις 9 Ιουνίου 1526 ως το τέλος του το 1557, κατά την περίοδο Σενγκόκου. Το προσωπικό του όνομα ήταν Τομοχίτo (知仁).

Γενεαλογία 
Ήταν ο δεύτερος γιος τού Αυτοκράτορα Γκο-Κασιβαμπάρα. Η μητέρα του ήταν η Φουτζιβάρα Φουτζίκo (藤原藤子)

 Nγιόιν: Mαντενοκότζι (Φουτζιβάρα) Έικο (万里小路栄子; 1499-1522), κόρη του Mαντενοκότζι Kαταφούσα
 Πρώτη κόρη: (1514–1515)
 Πρώτος γιος: Αυτοκρατορικός Πρίγκιπας Mιτσιχίτo (方仁親王) μετέπειτα Αυτοκράτορας Όγκιματσι
 Δεύτερη κόρη: Πριγκίπισσα Έιτζου (1519–1535, 永寿女王)
 Δεύτερος γιος: (1521–1530)
 Κυρία των τιμών: Tακακούρα (Φουτζιβάρα) Kαζούκo; (高倉（藤原）量子), κόρη του Tατσιμπάνα Γιούκιο
 Πέμπτη κόρη: Πριγκίπισσα Φουκό; (d.1579; 普光女王)
 Κυρία σε αναμονή: Hirohashi (Φουτζιβάρα) Kουνίκo; (広橋(藤原)国子), κόρη του Χιροχάσι Kανεχίντε
 Έβδομη κόρη: Πριγκίπισσα Σεϊσού (1552–1623, 聖秀女王)
 Nάισι: Φουτζιβάρα (Χίνο) Tομόκo, κόρη του Mινάσε Χιντεκάνε
 Κυρία της Αυλής: Ίγιο-νo-Tσουμπόνε (伊予局), κόρη του Μίμπου Χαρουτόμι
 Τρίτος γιος: Κακούτζγιo (1521–1574, 覚恕)
 Κυρία της Αυλής: Κόρη του Τζιμγιόιν Moτοχάρου
 πριγκίπισσα (δίδυμη, 1520)
 πριγκίπισσα (δίδυμη, 1520)
 Κυρία της Αυλής: Κόρη του Αυτοκρατορικού Πρίγκιπα Toκιβάι Τσουνενάοo

Γεγονότα της ζωής του Γκο-Νάρα 

 Νταϊέι 6, τον 4ο μήνα (9 Ιουνίου 1526): Ο Γκο-Νάρα ανακηρύχθηκε Αυτοκράτορας μετά το τέλος τού πατέρα του, Αυτοκράτορα Γκo-Κασιβαμπάρα. Άρχισε τη βασιλεία του σε ηλικία 31 ετών 
 Νταϊέι 6, 7ος μήνας (1526): Ένας στρατός από την επαρχία Άβα βάδισε προς το Mιγιάκο. Ο Χοσοκάβα Τακακούνι επιτέθηκε σε αυτές τις δυνάμεις στον ποταμό Kατσούρα, αλλά οι δυνάμεις του ήταν ανεπιτυχείς. Ο Χοσοκάβα Τακακάγκε ήρθε σε βοήθεια του Tακακούνι και οι συνδυασμένες δυνάμεις τους κατάφεραν να σταματήσουν τον προελαύνοντα στρατό. 
 Νταϊέι 6, 12ος μήνας (1526): Ο σόγκουν Aσικάγκα Γιοσιχάρου κάλεσε τοξότες από γειτονικές επαρχίες να έρθουν στην πρωτεύουσα για έναν αγώνα τοξοβολίας. 
 Kγιόροκου γκάνεν ή Kγιόροκου 1 (1528): Ο πρώην καμπάκου Koνόε Tάνγιε έγινε σανταϊτζίν. Η πρώην νανταϊτζίν Mιναμότο-νo Mιτσουκότo έγινε ουνταϊτζίν. Ο πρώην νταϊνάγκον Kιούσο Τανεμίτσου έγινε νανταϊτζίν. 
 Tένμπουν 5, 26η ημέρα του 2ου μήνα (1536): Ο Γκο-Νάρα εγκαταστάθηκε επίσημα ως Αυτοκράτορας.  Η Αυτοκρατορική Αυλή ήταν τόσο ενδεής, που έγινε μία πανεθνική έκκληση για εισφορές. Οι συνεισφορές από το γένος Χοτζό, το γένος Όουτσι, το γένος Iμαγκάβα και άλλα μεγάλα γένη νταϊμγιό της περιόδου Σενγκόκου, επέτρεψαν στον Αυτοκράτορα να πραγματοποιήσει τις επίσημες τελετές στέψης δέκα χρόνια αργότερα. Η πενία της Αυτοκρατορικής Αυλής ήταν τόσο ακραία, που ο Αυτοκράτορας αναγκάστηκε να πωλήσει την καλλιγραφία του.
 Tένμπουν 11, 25η ημέρα του 8ου μήνα (1543): Πορτογαλικό πλοίο παρασύρεται στην ακτή στην Tανεγκασίμα και ευρωπαϊκά όπλα εισάγονται στην Ιαπωνία.
 Tένμπουν 20, 8ος έως 9ος μήνας (1551): Αυλικοί που προετοιμάζονταν να μεταφέρουν τον Αυτοκράτορα από το -κατεστραμμένο από τον πόλεμο- Κιότο στην πόλη των Όουτσι Γιαμαγκούτσι, συνελήφθησαν στο περιστατικό Tαϊνέι-τζι, ένα πραξικόπημα εντός της φυλής Όουτσι. Η σφαγή των αυλικών στο Γιαμαγκούτσι είχε ως αποτέλεσμα την ευρεία απώλεια των αυλικών αρχείων, μαζί με τη γνώση των αυλικών τελετουργιών και τη δημιουργία αυτοκρατορικών ημερολογίων.  Ο Αυτοκράτορας παρέμεινε στο Κιότο.
 Kότζι 3, 5η ημέρα του 9ου μήνα (1557): Ο Αυτοκράτορας Γκο-Νάρα απεβίωσε σε ηλικία 62 ετών  Έμεινε άταφος για 70 μέρες. 

Η σορός του Γκο-Νάρα βρίσκεται με άλλων αυτοκρατόρων στον αυτοκρατορικό τάφο, που ονομάζεται Φουκακούσα νο κίτα νο μισασάγκι (深草北陵) στο Φουσίμι-κου του Κιότο.

Kουγκγιό

Εποχές της βασιλείας του Γκο-Νάρα

Σημειώσεις

Βιβλιογραφικές αναφορές 
 Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
 Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon. Paris: Oriental Translation Fund of Great Britain and Ireland.
 Varley, H. Paul, ed. (1980). [ Kitabatake Chikafusa, 1359], Jinnō Shōtōki (A Chronicle of Gods and Sovereigns: Jinnō Shōtōki. New York: Columbia University Press. ISBN 0-231-04940-4

Εξωτερικοί σύνδεσμοι
 

Ιάπωνες Αυτοκράτορες
Σελίδες με πηγές CS1 στα Ιαπωνικά (ja)
Λήμματα που περιέχουν κείμενο στα ιαπωνικά